สำนักงานประกันสังคม เน้นย้ำผู้ประกันตนตรวจสอบสิทธิการรักษาพยาบาลผ่านช่องทางต่างๆ เพื่อรักษาสิทธิของตนเอง
สำนักงานประกันสังคม เน้นย้ำผู้ประกันตนตรวจสอบสิทธิการรักษาพยาบาลผ่านช่องทางต่างๆ เพื่อรักษาสิทธิของตนเอง

นายสุรเดช วลีอิทธิกุล เลขาธิการสำนักงานประกันสังคม กล่าวว่า ผู้ที่เป็นสมาชิกของกองทุนประกันสังคม เมื่อถูกหักเงินสมทบแล้ว ขอให้ตรวจสอบสิทธิการรักษาพยาบาลว่าตนเองมีสิทธิที่ไหน หากพบปัญหาให้รีบติดต่อสำนักงานประกันสังคม เพื่อจะดำเนินการตรวจสอบและแก้ไข และเมื่อผู้ประกันตนเข้ารับการรักษาในสถานพยาบาลที่เลือกไว้ สามารถยื่นบัตรประชาชนเพียงใบเดียวในการเข้ารับการรักษาพยาบาลโดยไม่ต้องเสียค่าใช้จ่าย ทั้งนี้ สามารถตรวจสอบข้อมูลของตนเองได้หลากหลายช่องทาง ได้แก่ เว็บไซต์ของสำนักงานประกันสังคม www.sso.go.th /Mobile Application (SSO Connect Mobile) หรือโทรสายด่วน 1506 ตลอด 24 ชั่วโมง ทั้งนี้  ผู้ประกันตนสามารถตรวจสอบข้อมูลการส่งเงินสมทบ ยอดเงินชราภาพ การเปลี่ยนสถานพยาบาลประจำปี ตรวจสอบการเบิกทันตกรรมและอื่นๆ